CELEX: 62012CN0371
Language: el
Date: 2012-08-03 00:00:00
Title: Υπόθεση C-371/12: Αίτηση για την έκδοση προδικαστικής αποφάσεως, την οποία υπέβαλε το Tribunale di Tivoli (Ιταλία) στις 3 Αυγούστου 2012 — Enrico Petillo και Carlo Petillo κατά Unipol

29.9.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 295/24
            
         Αίτηση για την έκδοση προδικαστικής αποφάσεως, την οποία υπέβαλε το Tribunale di Tivoli (Ιταλία) στις 3 Αυγούστου 2012 — Enrico Petillo και Carlo Petillo κατά Unipol
   (Υπόθεση C-371/12)
   2012/C 295/44
   Γλώσσα διαδικασίας: η ιταλική
   
      Αιτούν δικαστήριο
   
   Tribunale di Tivoli
   
      Διάδικοι στην υπόθεση της κύριας δίκης
   
   
      Ενάγοντες: Enrico Petillo, Carlo Petillo
   
      Εναγομένη: Unipol
   
      Προδικαστικό ερώτημα
   
   Σύμφωνα με τις οδηγίες 72/166/ΕΟΚ (1), 84/5/ΕΟΚ (2), 90/232/ΕΟΚ (3) και 2009/103/ΕΚ (4) που ρυθμίζουν την υποχρεωτική ασφάλιση της αστικής ευθύνης εκ της κυκλοφορίας αυτοκινήτων, επιτρέπεται στην εσωτερική νομοθεσία κράτους μέλους να θέτει — καθορίζοντας διά νόμου υποχρεωτικές ποσοτικές τιμές για τις ζημίες που προκύπτουν από τροχαία ατυχήματα και μόνον γι’ αυτές — εν τοις πράγμασι περιορισμό (με τη μορφή του καθορισμού τιμών) της ευθύνης για μη περιουσιακή ζημία η οποία βαρύνει τα πρόσωπα (ασφαλιστικές εταιρίες) τα οποία, σύμφωνα και πάλι με τις εν λόγω οδηγίες, υποχρεούνται να εγγυώνται την υποχρεωτική ασφάλιση για ζημίες εκ της κυκλοφορίας οχημάτων;
   
      (1)  Οδηγία 72/166/ΕΟΚ του Συμβουλίου, της 24ης Απριλίου 1972, περί εναρμονίσεως των νομοθεσιών των κρατών μελών των σχετικών με την ασφάλιση της αστικής ευθύνης που προκύπτει από την κυκλοφορία αυτοκινήτων οχημάτων και με τον έλεγχο της υποχρεώσεως προς ασφάλιση της ευθύνης αυτής (ΕΕ ειδ. έκδ. 06/001, σ. 136)
   
      (2)  Δεύτερη οδηγία 84/5/ΕΟΚ του Συμβουλίου, της 30ής Δεκεμβρίου 1983, για την προσέγγιση των νομοθεσιών των κρατών μελών των σχετικών με την ασφάλιση της αστικής ευθύνης που προκύπτει από την κυκλοφορία αυτοκινήτων οχημάτων (ΕΕ 1984, L 8, σ. 17)
   
      (3)  Τρίτη οδηγία 90/232/ΕΟΚ του Συμβουλίου, της 14ης Μαΐου 1990, για την προσέγγιση των νομοθεσιών των κρατών μελών σχετικά με την ασφάλιση αστικής ευθύνης που προκύπτει από την κυκλοφορία αυτοκινήτων οχημάτων (ΕΕ 1990, L 129, σ. 33)
   
      (4)  Οδηγία 2009/103/ΕΚ του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, σχετικά με την ασφάλιση της αστικής ευθύνης που προκύπτει από την κυκλοφορία αυτοκινήτων οχημάτων και τον έλεγχο της υποχρεώσεως προς ασφάλιση της ευθύνης αυτής (ΕΕ 2009, L 263, σ. 11)